Han returnerte til Hydro i 1991, hvor han arbeidet i aluminiumsdivisjonen. Reiten ble generaldirektør i Norsk Hydro i 2001. Som generaldirektør i Hydro delte han selskapet i tre. Det som tidligere var gjødseldivisjonen ble til det selvstendige selskapet Yara, den tidligere olje- og gassdivisjonen fusjonerte med Statoil, mens hovedvirksomheten i Hydro er aluminiumsproduksjon. Reiten fratrådte stillingen som generaldirektør 30. mars 2009 og ble etterfulgt av Svein Richard Brandtzæg. Samtidig tiltrådte han som styreleder i industriselskapet Norske Skog.